બનારસમાં આવા જ આંદોલનનું નેતૃત્વ કરે છે એક મહિલા ડોક્ટર. તેમનું નામ છે શિપ્રા ધર. શિપ્રાના જીવનનું એકમાત્ર લક્ષ્ય છે દીકરીઓને બચાવવી. આ તેમનું મિશન છે જે હવે ઝનૂન બની ગયું છે. પોતાના આ અભિયાનને આગળ વધારવા શિપ્રાએ પોતાના પ્રાણ રેડી દીધા છે. દેશની શાન ગણાતી બનારસ હિન્દુ યુનિવર્સિટીથી એમડીની ડિગ્રી મેળવી ચુકેલી શિપ્રા માટે ડૉક્ટરી માત્ર કમાવવાનું સાધન નહીં પણ સમાજ અને દીકરીઓની સેવા કરવાનો એક ઉત્તમ અવસર છે.